पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के मोनिया गांव निवासी राजमतिया देवी पति कामेश्वर यादव ने गुरूवार को थाना में आवेदन देकर दहेज नहीं देने के कारण अपने पुत्री सरोज देवी पति पिंटू यादव के ससुराल वालों पर हत्या करने का आरोप लगाई है।दिए गए आवेदन में राजमतिया देवी ने पुत्री सरोज देवी के ससुराल वालों पर आरोप लगाते हुए कही है कि उसके ससुराल वाले हमेशा दहेज मे मोटरसाइकिल की मांग करते थे।
दहेज मे मोटरसाइकिल नही देने पर सरोज देवी के पति पिंटू यादव,देवर नीरज कुमार,ससुर सुरेन्द्र यादव एवं सास मीना देवी ने पीट-पीटकर हत्या कर दिया है इतना ही नही मृतिका को उक्त लोगो द्वारा शारीरिक एवं मानसिक रुप से प्रताड़ित भी करते थे।घटना बुधवार संध्या की है।प्रतापपुर पुलिस ने शव को कब्जे में लेकर गुरूवार को पोस्टमार्टम के लिए चतरा भेज दिया था तथा सरोजी देवी के पति पिंटू यादव को गिरफ्तार कर लिया है।विदित हो कि बुधवार को बारा कुकुरमन गांव निवासी पिंटू यादव के पत्नी सरोज देवी की मौत संदिग्ध अवस्था में घर में ही हो गई थी।ससुराल वालों का कहना है कि उसकी मृत्यु सांप के काटने से हुई है जबकि सरोजी देवी के मायके वालों का आरोप है कि उसकी हत्या दहेज नहीं मिलने के कारण किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn